करप्शन फ्री इंडिया संगठन के संस्थापक चौधरी प्रवीण भारतीय ने बताया कि आज संगठन के कार्यकर्ताओं ने जिलाधिकारी कार्यालय पर प्रदर्शन कर सीडीओ ऑफिस में गंदगी व शौचालय की साफ-सफाई न होने पर जिम्मेदार अधिकारियों के खिलाफ कार्यवाही की मांग की । उन्होंने कहा की करप्शन फ्री इंडिया संगठन के कुछ पदाधिकारी समस्याओं को लेकर विकास भवन पहुंचे तो देखा कि विकास भवन में बने शौचालय गंदगी से अटे हुए थे।चौधरी प्रवीण भारतीय ने कहां की ज्ञापन के माध्यम से मांग की है कि उचित जांच हो और अधिकारियों के खिलाफ सख्त से सख्त कार्रवाई व इनके तबादले किए जाएं।